গাজীপুরে পুলিশের বিশেষ শাখার পরিদর্শক মমিনুল ইসলাম ও স্থানীয়রা জানান, গাজীপুর সিটি করপোরেশনের টঙ্গীর বিভিন্ন আবাসিক হোটেলে দীর্ঘদিন ধরে অসামাজিক ও অশ্লীল কর্মকাণ্ড পরিচালনা করে গণউপদ্রব সৃষ্টি করা হচ্ছে। এমন খবর পেয়ে গাজীপুরে নবনিযুক্ত পুলিশ সুপার শামসুন্নাহারের তাৎক্ষণিক নির্দেশে পুলিশ গতকাল বৃহস্পতিবার দিবাগত রাতে ওই এলাকার কয়েকটি আবাসিক হোটেলে অভিযান চালায়। অভিযানকালে হোটেলগুলো থেকে ৫২ জন যৌনকর্মী ও তরুণী এবং ৬২ জন পুরুষ দালাল ও খদ্দেরসহ মোট ১১৪ জনকে আটক করা হয়। অভিযানের খবর টের পেয়ে হোটেলের অন্য কর্মচারীরা ঘটনাস্থল থেকে পালিয়ে যান।